Γιόχαν Κρίστοφ Μπαχ (1673-1727)

Ο Γιόχαν Κρίστοφ Μπαχ (γερμ. Johann Christoph Bach, γεν. Ερφούρτ, βαπτ. 13 Ιανουαρίου 1673, θ. Γκέρεν, τάφηκε 30 Ιουλίου 1727) ήταν γερμανός μουσικός, γιος του Γιόχαν Κρίστιαν Μπαχ, που υπήρξε και δάσκαλός του. Φοίτησε στο γυμνάσιο του Ερφούρτ και διετέλεσε αρχικά Κάντορας στην πόλη Νίντερτσίμερν, κοντά στη Βαϊμάρη, και αργότερα, Κάντορας και οργανίστας στην εκκλησία του Αγίου Θωμά στη γενέτειρά του. Εκεί παρέμεινε την περίοδο 1695 - 1698, και κατόπιν εργάστηκε στο Γκέρεν (Gehren). Συνέταξε ένα βιβλίο για το εκκλησιαστικό όργανο και συλλογή έργων των Γιόχαν Πάχελμπελ, Γιόχαν Κάσπαρ Φρίντριχ Φίσερ, και άλλων μεγάλων δασκάλων του 17ου αιώνα, καθώς και δικές του συνθέσεις.Wolff, C., Emery, W., Wollny, P., Leisinger, U., & Roe, S.  (2018, January 17). Bach family. Grove Music Online. Ανακτήθηκε 9 Σεπτεμβρίου 2025 

 Παραπομπές 

 Πηγές 

 Wolff, C.; Emery W.; Helm, E. E.; Warburton E. & Derr, E. S. (1993). Die Bach-Familie. Stuttgart; Weimar: Metzler